Slokas iela (Rīga)

**Slokas iela** ir viena no Rīgas garākajām ielām Pārdaugavā — Āgenskalna, Zasulauka, Dzirciema, Iļģuciema un Imantas apkaimēs. Lielākā Slokas ielas daļa atrodas Kurzemes rajonā (2—146; 15—213), tomēr neliels posms pašā ielas sākumā no Uzvaras bulvāra līdz Kalnciema ielai atrodas Zemgales priekšpilsētas teritorijā (1—13b). Kopējais ielas garums sasniedz 9167 metrus un tā sastāv no divām braukšanas joslām.

Slokas ielai ir 332 metrus garš nosacīts pārrāvums, kur iela iziet ārpus Rīgas pilsētas robežām un ieiet Mārupes novada teritorijā. Imantā starp Kleistu ielu un pievadceļu iepretīm daudzdzīvokļu ēkai Slokas ielā 173, aptuveni 250 metru garumā Slokas iela ir pilnībā gājēju iela.

## Vēsture
[left|250px|thumb|Pēc arhitekta [Aleksandrs Vanags (arhitekts)|Aleksandra Vanaga projekta 1911. gadā celts jūgendstila nams Slokas ielā 29.]]
left|250px|thumb|Brāļu Freizingeru gumijas fabrika pie Slokas un Dārza ielas krustojuma  (pirms 1914).
Slokas ielas pamatā ir ceļš uz Sloku, senu apdzīvotu vietu tagadējās Jūrmalas pilsētas teritorijā (nosaukums ir cēlies no Slokas upes, kura vēsturiskos avotos minēta jau 1225. gadā). Slokas iela pirmo reizi minēta 1861. gada Rīgas ielu sarakstā. Tā sākās Āgenskalnā, no Kalnciema ielas un sniedzās līdz pilsētas robežai Iļģuciemā (aptuveni pie Dzegužkalna parka).

Paplašinoties pilsētas teritorijai, 1885. gadā iela tika pagarināta līdz dzelzceļam. 1914. gadā Slokas iela sniedzās jau līdz Lielajai Dammesmuižas ielai (starp tagadējām Kleistu un Dammes ielām), bet 1939. gadā — līdz pilsētas robežai pie Beberbeķu ielas. 1930. gados Slokas ielai pievienoja pagarinājumu no Kalnciema ielas līdz Baložu ielai un daļu no Baložu ielas līdz Dārtas (tagad Eduarda Smiļģa) ielai, kā arī ieprojektēto jauno ielu no Dārtas ielas pāri Uzvaras parkam līdz Šoneru ielai (tagad Uzvaras bulvāris).

### Ielas apbūve
Slokas ielas apbūvi veido gan mazstāvu, gan daudzstāvu dzīvojamās ēkas, kā arī daudzstāvu dzīvojamais masīvs Imantā. Valsts nozīmes arhitektūras piemineklis ir ēka Slokas ielā 41. Slokas ielā atrodas arī tādas ēkas kā *[[Bellevue Park Hotel Riga]]* (līdz 2014. gadam *Maritim Park Hotel Riga*, agrāk viesnīca "Tūrists") un Latvijas Valsts arhīvs Slokas ielā 16.

## Ielas raksturojums
Slokas iela aizsākas Āgenskalna apkaimē, krustojumā ar Uzvaras bulvāri, un iet ziemeļrietumu virzienā. Ielas sākumposms (no Uzvaras bulvāra līdz Aleksandra Grīna bulvārim) iet cauri Uzvaras parkam, iela šajā posmā šķērso Mārupīti. Posmā aiz Slokas ielas un Aleksandra Grīna bulvāra krustojuma tā savienojas ar daudzām mazām Āgenskalna ieliņām, piemēram, Nometņu ielu. Lielākais Slokas ielas krustojums Āgenskalna apkaimē ir ar Kalnciema un Krišjāņa Valdemāra ielu. Pie šī krustojuma atrodas arī Latvijas Valsts arhīva ēka.

Tālāk iela turpinās kā galvenā iela, ko autovadītāji izmanto, lai nokļūtu uz Jūrmalas gatves. Iela šajā posmā met vairākus līkumus. Šajā ielas posmā atrodas arī vairāki kultūrvēsturiski objekti, piemēram, Slokas ielā iepretim krustojumam ar Āgenskalna ielu atrodas Mārtiņa evaņģēliski luteriskā baznīca, aiz tās — krustojums ar Krēslas ielu un Mārtiņa kapi. Pēc krustojuma ar Jūrmalas gatvi Slokas iela zaudē galvenās ielas statusu un ved cauri bijušajam fabriku apbūves apvidum. Arī tālākais Slokas ielas posms ir samērā līkumots un posmā no Eiženijas ielas līdz Dzirciema ielai tā pārtop pat par vienvirziena ielu. Slokas iela krustojumā ar Dagmāras ielu pagriežas vairāk rietumu virzienā. Iela, virzoties tālāk, šķērso Zasulauka—Bolderājas dzelzceļa līniju pie Lāčupes stacijas un krustojas ar Kurzemes prospektu.

## Ielu savienojumi
[thumb|250px|Slokas ielas sākums [Uzvaras parks|Uzvaras parkā]]
[thumb|250px|Slokas iela netālu no [Nometņu iela (Rīga)|Nometņu ielas]]
thumb|250px|Slokas ielas un Jūrmalas gatves krustojums
thumb|250px|Bijušās gumijas fabrikas ēkas pie Dārza ielas krustojuma (2010) 

Slokas iela ir savienota ar šādām ielām:
* Uzvaras bulvāris ("T" veida krustojums)
* Aleksandra Grīna bulvāris
* Auces iela ("T" veida krustojums)
* Eduarda Smiļģa iela
* Putekšņu iela
* Puķu iela
* Nometņu iela
* Zvanu iela ("T" veida krustojums)
* Buršu iela ("T" veida krustojums)
* Baložu iela ("T" veida krustojums)
* Meža iela
* Kalnciema iela
* Krišjāņa Valdemāra iela
* Mārtiņa iela
* Āgenskalna iela ("T" veida krustojums)
* Krēslas iela ("T" veida krustojums)
* Baldones iela
* Hāmaņa iela
* Kuldīgas iela
* Jūrmalas gatve ("T" veida krustojums)
* Konsula iela ("T" veida krustojums)
* Dārza iela ("T" veida krustojums)
* Pulka iela ("T" veida krustojums)
* Eiženijas iela ("T" veida krustojums)
* Sēlpils iela
* Dzegužu iela
* Dagmāras iela
* Purva iela ("T" veida krustojums)
* Lielezeres iela
* Nordeķu iela
* Dzirciema iela
* Stacijas iela ("T" veida krustojums)
* Iļģuciema iela ("T" veida krustojums)
* Dāvida iela ("T" veida krustojums)
* Tapešu iela ("T" veida krustojums)
* Sakas iela
* Nīcas iela
* Mellužu iela
* Varkaļu iela ("T" veida krustojums)
* Observatorijas iela ("T" veida krustojums)
* Kurzemes prospekts
* Kooperatīva iela ("T" veida krustojums)
* Kleistu iela
* Rigondas gatve ("T" veida krustojums)
* Dammes iela
* Auru iela ("T" veida krustojums)
* Kurzemes prospekts
* Beberbeķu iela ("T" veida krustojums)

## Skatīt arī
* Kurzemes rajons
* Zemgales priekšpilsēta
* Pārdaugava

## Atsauces

## Ārējās saites
* Āgenskalna ielas portālā Cita Rīga